2. ΝΟΜΟΣ 670 της 16/21 Σεπτ. 1915 Περί προσωρινής ρυθμίσεως των σχέσεων μεταξύ ιδιοκτητών τσιφλικίων και των επιμόρτων καλλιεργητών. Εν συνεχεία προς τον ν. 138/1914 περί επιμόρτων καλλιεργητών (τόμ. 10 σελ. 297), ο ν. 670 ανέστειλε τας εκτελέσεις κατά επιμόρτων καλλιεργητών (κολλήγων ή παρακεντέδων) μέχρι της 31 Αυγ. 1916. Αναλόγους διατάξεις περιείχον: α)ο ν. 750 της 19/22 Αυγ. 1917 περί κυρώσεως του Ν.Δ/τος της 21 Αυγ. 1916 περί παρατάσεως επί εν εισέτι έτος της ισχύος του ν. 670. β)ο ν. 1648 της 3/12 Ιαν. 1919 περί κυρώσεως του Ν.Δ. της 10 Σεπτ. 1918 περί παρατάσεως της ισχύος του ν. 670. γ)το Ν.Δ. της 5/7 Νοεμ. 1922 περί τροποποιήσεως και συμπληρώσεως του ν. 670. Το θέμα τούτο ερρυθμίσθη περαιτέρω υπό του Αγροτικού Νόμου (άρθρ. 117). 